**Anexă la H.C.L. nr.106 din 28.06.2021**

**Statutul Municipiului Marghita**

Prezentul statut este elaborat în conformitate cu prevederile O.U.G.nr.57 privind Codul administrativ , art.129, alin.(2) , lit.a) și alin.(3) lit.a) și ale Ordinului nr. 25 din 14 ianuarie 2021 pentru aprobarea modelului orientativ al statutului unităţii administrativ-teritoriale, precum şi a modelului orientativ al regulamentului de organizare şi funcţionare a consiliului local,

**CAP. I**

**Prezentarea generală a Municipiului Marghita**

**ART. 1**

(1) Municipiul Marghita este:

a) persoană juridică de drept public, cu capacitate juridică deplină şi patrimoniu propriu;

b) subiect juridic de drept fiscal;

c) titulară a drepturilor şi obligaţiilor ce decurg din contractele privind administrarea bunurilor care aparţin domeniului public şi privat al acesteia, precum şi din raporturile cu alte persoane fizice sau juridice, în condiţiile legii.

(2) Municipiul Marghita are sediul social în localitatea Marghita, la adresa: Calea Republicii nr.1 județul Bihor, precum şi codul de înregistrare fiscală 4348947.

(3) Însemnele specifice ale Municipiul Marghita sunt:

a) stema, a fost pusă în dezbatere publică și consultare a locuitorilor, în trei variante de proiect, după care urmează procedurile pentru aprobare *;*

**ART. 2**

(1) Municipiul Marghita are reşedinţa în localitatea Marghita .

(2)Municipiul Marghita se delimitează din punct de vedere teritorial la est de comuna Viişoara şi Abram, la sud cu comuna Tăuteu, la vest de comunele Abrămuţ şi Buduslău iar la nord de comuna Sălacea şi cu o mică porţiune a judeţului Satu Mare.

(3) Municipiul Marghita are în componenţă un număr de trei localităţi, dintre care o localitate urbană, Marghita, şi două localităţi rurale, care sunt amplasate după cum urmează: satul Cheț care se află situat la distanţă de 7 km faţă de localitate urbană și satul Ghenetea care se află situat la distanţă de 6 km faţă de localitate urbană.

(4) Municipiul Marghita , potrivit legislaţiei privind amenajarea teritoriului naţional, are rangul de municipiu rang II .

(5) Prezentarea grafică şi descriptivă, respectiv suprafeţele intravilanului şi extravilanului pe fiecare dintre localităţile menţionate la alin. (3) sunt prevăzute în **anexa nr. 2** la prezentul statut.

**ART. 3**

(1) Municipiul Marghita dispune de o reţea hidrografică formată din: râul Barcău cu afluenții Eger și Inot, lacul Bánya , mlaştini și ape subterane.

(2) Pe teritoriul Municipiului Marghita se regăsesc o floră şi faună diverse.

(3) Municipiului Marghita dispune de o mare diversitate de soluri.

(4) Resursele de subsol ale Municipiului Marghita, județul Bihor sunt formate din:

a) resurse de apă termală, geotermală și apă potabilă

b) resurse de hidrocarburi petrol şi gaze asociate;

c) alte resurse.

(5) Denumirea şi lungimea râurilor, lacurilor, mlaştinilor sau apelor subterane, denumirea faunei şi florei de pe raza teritorială a Municipiului Marghita, județul Bihor se regăsesc în **anexa nr. 3** la prezentul statut.

**ART. 4**

(1) Municipiului Marghita, județul Bihor s-a înfiinţat în anul 2003 conform Legii nr. 585 din 22 decembrie 2003 pentru declararea ca municipiu a oraşului Marghita, judeţul Bihor.

(2) Prima atestare documentară a Municipiului Marghita, județul Bihor a fost în anul 1216.

(3) Evoluţia istorică a Municipiului Marghita, județul Bihor se regăseşte în **anexa nr. 4** la prezentul statut.

**ART. 5**

(1) Populaţia Municipiului Marghita, județul Bihor numără 15770 locuitori.

(2) Componenţa şi structura populaţiei Municipiului Marghita, județul Bihor , defalcate inclusiv pe localităţi componente, se regăseşte în **anexa nr. 5** prezentul statut.

(3) Aspectele privind numărul populaţiei se actualizează în urma recensământului în vederea respectării dreptului cetăţenilor aparţinând unei minorităţi naţionale de a folosi limba lor maternă în relaţia cu administraţia publică locală şi cu serviciile deconcentrate.

**CAP. II**

**Autorităţile administraţiei publice locale**

**ART. 6**

(1) Autorităţile administraţiei publice locale sunt:

a) Consiliul Local al Municipiului Marghita , reprezintă autoritate deliberativă de la nivelul Municipiului Marghita . Consiliul Local al al Municipiului Marghita este format din 16 membri;

b) primarul Municipiului Marghita , ca autoritate executivă;

c) La nivelul Municipiului Marghita , consiliul local a ales un viceprimar, numele acestuia fiind Demian Zsolt.

(2) Apartenenţa politică a consilierilor locali este următoarea : 6 consilieri PNL, 6 consilieri UDMR și 4 consilieri PSD.

(3) Constituirea Consiliului Local al Municipiului Marghita s-a constatat prin Ordinul prefectului judeţului Bihor nr. 623 din 21.10.2020 pentru constatarea ca legal constituit a Consiliului Local Marghita.

(4) Componenţa nominală, perioada/perioadele de exercitare a mandatelor aleşilor locali, precum şi apartenenţa politică a acestora, începând cu anul 1992, sunt prevăzute în **anexa nr. 6. a** la prezentul statut, respectiv în **anexa nr. 6. b** la prezentul statut, după caz.

**ART. 7**

(1) Autorităţile administraţiei publice locale au dreptul de a conferi şi retrage titlul de cetăţean de onoare persoanelor fizice române sau străine pentru Municipiul Marghita, județul Bihor.

(2) Autorităţile administraţiei publice locale au dreptul de a conferi certificatul de fiu/fiică al/a Municipiului persoanelor fizice române sau străine pentru Municipiul Marghita, județul Bihor.

(3) Criteriile potrivit cărora autorităţile administraţiei publice locale au dreptul de a conferi şi retrage titlul de cetăţean de onoare persoanelor fizice române sau străine, precum şi procedura aplicabilă pentru acordarea titlului şi certificatului de fiu/fiică al/a municipiului Marghita se regăsesc în **anexa nr. 7** la prezentul statut.

**CAP. III**

**Căi de comunicaţii**

**ART. 8**

(1) Raza teritorială a Municipiului Marghita, județul Bihor este tranzitată, după caz, de una sau mai multe dintre următoarele reţele de transport, potrivit prevederilor <LLNK 12006 363 12 201 0 18>Legii nr. 363/2006 privind aprobarea Planului de amenajare a teritoriului naţional - Secţiunea I - Reţele de transport, cu modificările şi completările ulterioare:

a) reţeaua rutieră;

b) reţeaua de căi ferate;

(2) Reţeaua de transport prevăzută la alin. (1) lit. a) este formată, potrivit <LLNK 11997 43133 3U1 0 33>Ordonanţei Guvernului nr. 43/1997 privind regimul drumurilor, republicată, cu modificările şi completările ulterioare, din drumuri de interes naţional, drumuri de interes judeţean şi drumuri de interes comunal şi poduri, după caz, astfel cum sunt prezentate **în anexa nr. 8.a** la prezentul statut.

(3) Reţeaua de transport prevăzută la alin. (1) lit. b), potrivit prevederilor <LLNK 12006 363 12 201 0 18>Legii nr. 363/2006, cu modificările ulterioare, cuprinde: linii de cale ferată convenţionale, linii de cale ferată de interes local, pe trasee noi sau poduri noi, după caz, astfel cum sunt prezentate în anexa nr. 8.b la prezentul statut.

**CAP. IV**

**Principalele instituţii care îşi desfăşoară activitatea pe raza teritorială a unităţii administrativ-teritoriale**

**ART. 9**

(1) Reţeaua şcolară de la nivelul Municipiului Marghita ,Județul Bihor , potrivit <LLNK 12020 1 12 2=1 0 36>Legii educaţiei naţionale nr. 1/2011, cu modificările şi completările ulterioare, cuprinde numărul total de unităţi de învăţământ de stat şi particular preuniversitar, acreditate, respectiv autorizate să funcţioneze provizoriu, numărul total al unităţilor de învăţământ preuniversitar, înfiinţate în structura universităţilor de stat, şi numărul total al furnizorilor de educaţie autorizaţi să funcţioneze provizoriu.

(2) Pe raza teritorială a Municipiului Marghita, Județul Bihor îşi desfăşoară activitatea un număr total de 5 unităţi de învăţământ de stat şi particular preuniversitar.

(3) Pe raza teritorială a Municipiului Marghita ,Județul Bihor îşi desfăşoară activitatea o filială a Universității de Vest„Vasile Goldiș” Arad- învățământ superior privat.

(4) Unităţile de învăţământ şi furnizorii de educaţie prevăzuţi la alin. (1), precum şi universităţile, academiile de studii, institutele, şcolile de studii superioare de stat private sau confesionale, după caz, sunt prezentate în **anexa nr. 9** la prezentul statut.

**ART. 10**

(1) Pe raza teritorială a Municipiului Marghita, Județul Bihor îşi desfăşoară activitatea Casa de Cultură a Municipiului Marghita .

(2) Pe raza teritorială a Municipiului Marghita ,Județul Bihor, pe parcursul anului Casa de Cultură a Municipiului Marghita organizează programe cum ar fi: Vetre folclorice , Varietăți bihorene, Obiceiuri și tradiții de Crăciun, Concertul de colinde ale cultelor religioase. Deasemenea asociațiile nonprofit organizează programe, proiecte sau activităţi culturale , după caz, organizate anual și susținute cu finanţare din bugetul local, culturale în conformitate cu prevederile Legii 350/2005 privind regimul finanţărilor nerambursabile din fonduri publice alocate pentru activităţi nonprofit de interes general.

(3) Tipul şi denumirea instituţiilor de cultură ori tipul şi denumirea manifestărilor culturale se regăsesc în **anexa nr. 9** la prezentul statut.

**ART. 11**

(1) Pe raza teritorială a Municipiului Marghita, Județul Bihor se asigură una sau mai multe dintre următoarele forme de asistenţă medicală, după caz:

a) asistenţă medicală profilactică şi curativă;

b) asistenţă medicală de urgenţă;

(2) Municipiul Marghita, Județul Bihor participă la finanţarea activităţilor de asistenţă de sănătate publică de la bugetele locale, din venituri proprii, fonduri externe rambursabile şi nerambursabile, contracte cu terţii, după caz, potrivit legii.

(3) Asistenţa medicală prevăzută la alin. (1) lit. a) se realizează, dacă este cazul, prin:

a) cabinete medicale ambulatorii ale medicilor de familie şi de alte specialităţi, centre de diagnostic şi tratament, centre medicale, centre de sănătate, laboratoare, precum şi prin alte unităţi sanitare publice şi private, după caz;

b) unităţi sanitare publice şi private cu paturi.

(4) Asistenţa medicală prevăzută la alin. (1) lit. b) se asigură, dacă este cazul, prin unităţi specializate de urgenţă şi transport sanitar publice sau private, precum şi prin structuri de primire a urgenţelor, organizate în acest scop.

(5) Lista cu numărul şi denumirea unităţilor prin care se asigură asistenţa medicală sunt prezentate în **anexa nr. 9** la prezentul statut.

**ART. 12**

(1) Pe raza teritorială a Municipiului Marghita, Județul Bihor se asigură servicii sociale definite potrivit <LLNK 12011 292 12 252 30 49>art. 30 din Legea asistenţei sociale nr. 292/2011, cu modificările şi completările ulterioare.

(2) Municipiul Marghita, Județul Bihor asigură cadrul pentru furnizarea serviciilor sociale prevăzute la alin. (1).

(3) Lista cu tipul serviciilor sociale asigurate de Municipiul Marghita, Județul Bihor se regăseşte în anexa nr. 9 la prezentul statut.

**ART. 13**

(1) Pe raza teritorială a Municipiului Marghita, Județul Bihor îşi desfăşoară activitatea, o tipografie care publică ziarul săptămânal Marghita Magazin .

(2) Lista cu denumirea instituţiilor de presă prevăzute la alin. (1) se regăseşte în **anexa nr. 9** la prezentul statut.

**ART. 14**

(1) Pe raza teritorială a Municipiului Marghita, Județul Bihor îşi desfăşoară activitatea Clubul copiilor și asociaţii sportive

(2) Lista cu denumirea cluburilor prevăzute la alin. (1) se regăseşte în **anexa nr. 9** prezentul statut.

**CAP. V**

**Funcţiuni economice ale unităţii administrativ-teritoriale**

**ART. 15**

Principalele funcţiuni economice, capacităţi de producţie diversificate din sectorul secundar şi terţiar, precum şi din agricultură sunt prevăzute **în anexa nr. 10** la prezentul statut.

**CAP. VI**

**Bunurile din patrimoniul unităţii administrativ-teritoriale**

**ART. 16**

(1) Patrimoniul Municipiului Marghita, Județul Bihor este compus din bunurile mobile şi imobile care aparţin domeniului public şi domeniului privat al Municipiului Marghita, Județul Bihor , precum şi din totalitatea drepturilor şi obligaţiilor cu caracter patrimonial.

(2) Inventarul bunurilor aflate în patrimoniul Municipiului Marghita, Județul Bihor , întocmit şi atestat prin Hotărârea Guvernului nr.970/2002 privind atestarea domeniului public al judeţului Bihor, precum şi al municipiilor, oraşelor şi comunelor din judeţul Bihor, cu modificările și completările ulterioare și Hotărârea Consiliului Local nr**.** 56/2021 în conformitate cu prevederile <LLNK 12019 57182 362 289 86>art. 289 din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare, se găseşte în **anexa nr. 11** la prezentul statut.

(3) Inventarul bunurilor aflate în patrimoniul Municipiului Marghita, Județul Bihor se actualizează ori de câte ori intervin evenimente de natură juridică şi se publică pe pagina de internet a Municipiului Marghita, Județul Bihor , în secţiunea dedicată acestui statut.

**CAP. VII**

**Serviciile publice existente**

**ART. 17**

Serviciile comunitare de utilităţi publice furnizate la nivelul Municipiului Marghita sunt, după caz:

a) serviciul public de alimentare apă şi canalizare, furnizat de Serviciul Public de Alimentare cu Apă , Canalizare și Salubrizare Marghita.

b) serviciul public de alimentare cu energie termică în sistem centralizat, după caz, furnizat de E.ON

c) serviciul public de salubrizare, furnizat de: S.C. AVE S.R.L ;

d) serviciul public de iluminat – ELECTRICA Marghita ;

**ART. 18**

Transportul şi distribuţia energiei electrice de pe raza teritorială a Municipiului Marghita, județul Bihor sunt furnizate de ELECTRICA Marghita, E.ON, RCS&RDS

**ART. 19**

Alimentarea cu gaze naturale pe raza teritorială a Municipiului Marghita, județul Bihor este asigurată de: E.ON

**ART. 20**

Serviciul public de administrare a domeniului public al Municipiului Marghita, județul Bihor este furnizat de:Primăria Municipiului Marghita prin compartimemntele funcționale din aparatul de specialitate al primarului .

**CAP. VIII**

**Atribuirea şi schimbarea denumirilor de străzi, pieţe şi de obiective de interes public local**

**ART. 21**

(1) Municipiul Marghita, județul Bihor atribuie sau schimbă denumirile de: străzi, pieţe şi de obiective de interes public local, precum şi pentru obiective şi instituţii de interes local aflate în subordinea sa, cu respectarea prevederilor <LLNK 12002 63132 321 0 33>Ordonanţei Guvernului nr. 63/2002 privind atribuirea sau schimbarea de denumiri, aprobată cu modificări prin <LLNK 12003 48 10 201 0 17>Legea nr. 48/2003, cu modificările şi completările ulterioare.

(2) În situaţia în care, prin proiectele de hotărâri ale consiliilor locale, se propune atribuirea ca denumire a unor nume de personalităţi ori evenimente istorice, politice, culturale sau de orice altă natură ori schimbarea unor astfel de denumiri, aceste hotărâri vor putea fi adoptate numai după ce au fost analizate şi avizate de comisia de atribuire de denumiri judeţeană în conformitate cu prevederile <LLNK 12002 63132 321 0 33>Ordonanţei Guvernului nr. 63/2002 privind atribuirea sau schimbarea de denumiri, aprobată cu modificări prin <LLNK 12003 48 10 201 0 17>Legea nr. 48/2003, cu modificările şi completările ulterioare.

(3) Schimbarea denumirilor instituţiilor publice şi a obiectivelor de interes judeţean, se face prin hotărâre a consiliului judeţean, cu avizul consiliului local pe al cărui teritoriu administrativ sunt amplasate instituţiile şi obiectivele în cauză, în conformitate cu prevederile <LLNK 12002 63132 321 0 33>Ordonanţei Guvernului nr. 63/2002 privind atribuirea sau schimbarea de denumiri, aprobată cu modificări prin <LLNK 12003 48 10 201 0 17>Legea nr. 48/2003, cu modificările şi completările ulterioare.

**CAP. IX**

**Societatea civilă, respectiv partidele politice, sindicatele, cultele şi organizaţiile nonguvernamentale care îşi desfăşoară activitatea în unitatea administrativ-teritorială**

**ART. 22**

(1) Municipiul Marghita, județul Bihor realizează un cadru de cooperare sau asociere cu organizaţii neguvernamentale, asociaţii şi cluburi sportive, instituţii culturale şi artistice, organizaţii de tineret, în vederea finanţării şi realizării unor acţiuni sau proiecte care vizează dezvoltarea comunităţii.

(2) Municipiul Marghita, județul Bihor acordă o atenţie deosebită proiectelor culturale şi educative cu caracter local, regional, naţional, european şi internaţional, care se încadrează în strategia de dezvoltare a unităţii administrativ- teritoriale.

(3) Municipiul Marghita, județul Bihor poate acorda finanţări nerambursabile de la bugetul local, în baza <LLNK 12005 350 12 211 0 18>Legii nr. 350/2005 privind regimul finanţărilor nerambursabile din fonduri publice alocate pentru activităţi nonprofit de interes general, cu modificările şi completările ulterioare.

(4) Lista cu denumirea principalelor organizaţii neguvernamentale care îşi desfăşoară activitatea pe raza teritorială a Municipiul Marghita, județul Bihor se regăseşte în **anexa nr. 12** la prezentul statut.

**ART. 23**

(1) Pe teritoriul Municipiul Marghita, județul Bihor îşi desfăşoară activitatea un număr de 9 partide politice sau organizaţii aparţinând minorităţilor naţionale, înfiinţate în condiţiile <LLNK 12003 14 11 221 0 50>Legii partidelor politice nr. 14/2003, republicată, cu modificările şi completările ulterioare.

(2) Lista partidelor politice care îşi desfăşoară activitatea în Municipiul Marghita, județul Bihor se găseşte în **anexa nr. 12** la prezentul statut.

**ART. 24**

(1) Pe teritoriul Municipiului Marghita, județul Bihor îşi desfăşoară activitatea 7 organizaţii sindicale sau asociaţii profesionale, după caz.

(2) Lista organizaţiilor sindicale sau asociaţiilor profesionale, după caz, care îşi desfăşoară activitatea în Municipiul Marghita, județul Bihor se găseşte în **anexa nr. 12** la prezentul statut.

**ART. 25**

(1) În Municipiul Marghita, județul Bihor îşi desfăşoară activitatea următoarele culte religioase: ortodox; romano-catolic; greco-catolic; reformat; penticostal, baptist; adventist de ziua a șaptea; martorii lui Iehova.

(2) Lista cu denumirile lăcaşelor aparţinând cultelor religioase prevăzute la alin. (1) se regăseşte în **anexa nr. 12** la prezentul statut.

**CAP. X**

**Participare publică**

**ART. 26**

Populaţia din Municipiul Marghita, județul Bihor este consultată şi participă la dezbaterea problemelor de interes local sau judeţean, după caz, astfel:

a) prin intermediul referendumului local, organizat în condiţiile legii;

b) prin intermediul adunărilor cetăţeneşti organizate pe sate, în mediul rural, şi pe cartiere şi/sau zone ori străzi, în mediul urban, după caz;

c) prin dezbaterile publice asupra proiectelor de acte administrative;

d) prin participarea la şedinţele consiliului local;

e) prin alte forme de consultare directă a cetăţenilor, stabilite prin regulamentul de organizare şi funcţionare al consiliului.

**ART. 27**

(1) În funcţie de obiectul referendumului local, modalitatea de organizare şi validare a acestuia se realizează cu respectarea prevederilor <LLNK 12000 3 12 2I1 0 16>Legii nr. 3/2000 privind organizarea şi desfăşurarea referendumului, cu modificările şi completările ulterioare sau ale <LLNK 12019 57182 361 0 46>Ordonanţei de urgenţă a Guvernului nr. 57/2019, cu modificările şi completările ulterioare, după caz.

(2) Referendumul local se poate organiza în toate satele şi localităţile componente ale comunei sau oraşului ori numai în unele dintre acestea.

**CAP. XI**

**Cooperare sau asociere**

**ART. 28** (1) Municipiul Marghita, județul Bihor se asociază sau cooperează, după caz, cu persoane juridice de drept public sau de drept privat române sau străine, în vederea finanţării şi realizării în comun a unor acţiuni, lucrări, servicii sau proiecte de interes public local cu respectarea prevederilor <LLNK 12019 57182 362 89 57>art. 89 din Ordonanţa de urgenţă a Guvernului nr. 57/2019, cu modificările şi completările ulterioare.

**ART. 29**

(1) Municipiul Marghita, județul Bihor aderă la asociaţii naţionale şi internaţionale ale autorităţilor administraţiei publice locale, în vederea promovării unor interese comune.

(2) Lista cu denumirea înfrăţirilor, cooperărilor sau asocierilor încheiate de Municipiul Marghita, județul Bihor se regăseşte în **anexa nr. 13** la prezentul statut.

**ART. 30**

Programele, proiectele sau activităţile, după caz, a căror finanţare se asigură din bugetul local, prin care se promovează/consolidează elemente de identitate locală de natură culturală, istorică, obiceiuri şi/sau tradiţii, se regăsesc în **anexa nr. 14** la prezentul statut.

**CAP. XII**

**Dispoziţii tranzitorii şi finale**

**ART. 31**

Anexele nr. 1-14 fac parte integrantă din prezentul statut, aprobat prin Hotărârea Consiliului Local nr. ... .

**ART. 32**

Orice modificare care are ca obiect modificarea Statutului Municipiului Marghita, județul Bihor sau a anexelor acestuia se realizează numai prin hotărâre a autorităţii deliberative.

**ART. 33**

Anexa nr. 11 la prezentul statut se actualizează ori de câte ori intervin evenimente de natură juridică.

**ART. 34**

Prezentul statut şi anexele acestuia, cu excepţia celei prevăzute la art. 33 se actualizează, în funcţie de modificările şi completările apărute la nivelul elementelor specifice ale acestora, cel puţin o dată pe an.